Diari Oficial de la Generalitat Valenciana


Sumari del DOGV 4172, del 21-01-2002 (2002/376)

ORDRE de 3 de gener de 2002, de la Conselleria de Cultura i Educació, per la qual es convoca un concurs públic per a la concessió d'ajudes a la realització de projectes teòrics i/o pràctics a l'estranger.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4172

Data del DOGV
:   21-01-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/376


Data del document
:   03-01-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * jove
    * relació cultural
    * ajuda pública
    * belles arts
    * assignació per estudis
    * suport econòmic
    * professió artística
    * programa d'ensenyament

ORDRE de 3 de gener de 2002, de la Conselleria de Cultura i Educació, per la qual es convoca un concurs públic per a la concessió d'ajudes a la realització de projectes teòrics i/o pràctics a l'estranger. [2002/X376]
  
En el marc de les facultats que la Conselleria de Cultura i Educació té establides com a àrees d'actuació, cal destacar les de foment i difusió de les arts plàstiques i visuals a través d'una política orientada als artistes creadors més jóvens, ja que el reconeixement del treball realitzat per estos artistes requerix una ajuda econòmica. Amb esta finalitat i dins del programa genèric denominat ART VISUAL 2002, es pretén iniciar una línia de suport en l'àmbit de l'estètica i de les arts plàstiques i visuals encaminada a promoure la realització de projectes investigadors i/o artístics a l'estranger per part d'autors menors de 35 anys.
  
Per això, i fent ús de les facultats que em conferix la Llei 5/1983, de 30 de desembre, de Govern Valencià,
  
ORDENE
  
Primer
  
Es convoca un concurs públic per a la concessió d'ajudes a la realització de projectes investigadors i/o artístics a l'estranger, i s'aproven les bases per les quals es regix esta convocatòria, així com el model d'instància i de declaració responsable, inclosos com a annexos I, II i III en la present ordre.
  
Segon
  
L'import total de les ajudes és de quaranta-huit mil huitanta euros (48.080 euros), pagadors a càrrec de l'aplicació pressupostària 01.58.490.16.4, codi de línia T3177000 de l'estat de despeses del pressupost de la Generalitat Valenciana per a l'exercici del 2002.
  
DISPOSICIONS FINALS
  
Primera
  
Es delega en la subsecretària de Promoció Cultural la facultat de resoldre la concessió de les ajudes, i se l'autoritza perquè dicte les resolucions oportunes per al desplegament i l'execució de la present ordre.
  
Segona
  
Esta ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.
  
València, 3 de gener de 2002
  
El conseller de Cultura i Educació, p.s.r. (art. 4.1 del Decret 111/2000, DOGV núm. 3.798, de 21 de juliol), la subsecretària,
  
CARMEN NÁCHER PÉREZ
  
ANNEX I
  
Bases per a la concessió d'ajudes a la realització de projectes teòrics i/o pràctics a l'estranger.
  
Primera. Objecte
  
És objecte de la present convocatòria la concessió d'ajudes per a la realització a l'estranger de projectes teòrics i/o pràctics relacionats amb qualsevol de les manifestacions contemporànies de la cultura i de l'estètica visual.
  
Segona. Destinataris de la convocatòria
  
Les ajudes objecte d'esta convocatòria s'adjudicaran per concurs entre els diversos aspirants que complisquen els requisits següents i els acrediten documentalment:
  
1. Ser valencià i/o residir en l'àmbit de la Comunitat Valenciana.
  
2. Comptar amb una invitació del centre de destinació per a la realització del projecte (siguen centres d'estudis, galeries d'art, entitats, organismes o institucions públiques o privades).
  
3. Les ajudes no podran ser sol·licitades per les persones que superen l'edat de 35 anys el 31 de desembre de l'any 2002.
  
Tercera. Dotació econòmica
  
Les ajudes, de fins a un màxim de sis mil deu euros (6.010 euros) per beneficiari, s'assignaran per a contribuir a les despeses ocasionades per la realització del projecte, el viatge, l'assegurança, l'estada o la manutenció, o a qualsevol altra despesa corrent directament relacionada amb l'objecte de l'ajuda.
  
Quarta. Termini i lloc de presentació de sol·licituds
  
1. Les sol·licituds es formalitzaran segons el model de l'annex II i podran presentar-se en el termini d'un mes comptat des de l'endemà de la publicació d'esta convocatòria en el Diari Oficial de la Generalitat Valenciana.
  
2. Les sol·licituds, dirigides a la Conselleria de Cultura i Educació, Direcció General de Promoció Cultural, podran presentar-se en el Registre General de la Conselleria de Cultura i Educació, en les Direccions Territorials de València, Castelló i Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cinquena. Documentació que acompanyarà les sol·licituds
  
La sol·licitud s'haurà d'acompanyar dels documents següents:
  
- Fotocòpia compulsada del DNI.
  
- Original o fotocòpia confrontada del certificat d'empadronament, per a aquelles persones nascudes fora de la Comunitat Valenciana.
  
- Currículum (professional i de la trajectòria artística i/o investigadora).
  
- Si és procedent, dossier fotogràfic i/o videogràfic de l'obra realitzada.
  
- Projecte teòric i/o pràctic que es desitja realitzar amb motiu de l'ajuda.
  
- Invitació del centre de destinació.
  
- Pressupost de la despesa que origine la realització del projecte a l'estranger.
  
- Certificat acreditatiu d'estar al corrent en el compliment de les obligacions tributàries estatals i autonòmiques i amb la Seguretat Social corresponents al període dels dotze mesos anteriors a la data de la sol·licitud, d'acord amb el que disposa l'article 47.7 del text refós de la Llei d'Hisenda Pública de la Generalitat Valenciana. En el cas que la persona interessada no estiga ni haja estat obligada en el període dels dotze mesos anteriors a complir les obligacions tributàries i amb la Seguretat Social enumerades en els articles 7 i 8 del Reial Decret 390/1996, d'1 de març (BOE de 21-03-1996), n'hi haurà prou amb la presentació d'una declaració responsable, segons el model de l'annex III d'esta ordre, per a acreditar este punt, d'acord amb el que establix l'article 9 del mateix reial decret.
  
Sisena. Correcció de defectes de les sol·licituds
  
3. Si la sol·licitud no conté totes les dades exigides o hi falta documentació acreditativa, es requerirà a la persona interessada que en el termini de deu dies hàbils corregisca la falta o aporte els documents preceptius, amb la indicació que si no ho fa, es considerarà que ha desistit de la seua petició, després d'haver dictat la resolució corresponent, d'acord amb l'article 71 de la Llei 30/1992 de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999.
  
Setena. Criteris de valoració
  
Per a l'adjudicació de les ajudes es valorarà:
  
- La qualitat i l'interés del projecte.
  
- El currículum.
  
- La trajectòria artística i/o investigadora del sol·licitant.
  
Huitena. Resolució de la convocatòria
  
1. Per a la valoració dels mèrits indicats en la base setena, es constituirà una comissió qualificadora integrada per:
  
- Presidenta: la subsecretària de Promoció Cultural.
  
- El director de l'Espai d'Art Contemporani de Castelló.
  
- Un crític d'art, designat per la subsecretària de Promoció Cultural, que actuarà com a coordinador i supervisor de la realització dels projectes becats.
  
- El cap de l'Àrea de Museus i Belles Arts de la Direcció General de Promoció Cultural.
  
- Actuarà com a secretari, amb veu i sense vot, el cap del Servei d'Investigació i Promoció de la Direcció General de Promoció Cultural.
  
Es faculta la Comissió Qualificadora perquè realitze, a través dels seus membres o de l'assessorament d'altres tècnics, totes les comprovacions necessàries per a qualificar millor els mèrits adduïts i fer un seguiment periòdic del projecte desplegat amb motiu de l'ajuda. La Comissió podrà tindre tots els assessors que considere convenient.
  
Finalitzada la valoració dels mèrits corresponents a cada expedient, la Comissió Qualificadora elevarà, en el termini màxim de dos mesos comptats des del dia de l'acabament del termini de presentació de sol·licituds, l'acta del concurs amb la proposta d'adjudicació a la subsecretària de Promoció Cultural perquè adjudique les ajudes.
  
Si en el termini de tres mesos comptats des de la data en què la sol·licitud d'ajuda haja tingut entrada en el registre de l'òrgan competent per a la tramitació no es resol la convocatòria ni se'n fa la publicació oportuna, es considerarà que totes les peticions presentades han sigut desestimades.
  
Així mateix, la Comissió Qualificadora podrà formular una proposta en el sentit que siga declarada deserta la convocatòria si, segons els seu parer, no hi ha concursants amb mèrits suficients per a meréixer-ne l'adjudicació.
  
2. Perquè la resolució siga efectiva, els adjudicataris de les ajudes hauran d'aportar en el termini de deu dies hàbils, una volta notificada l'ajuda, la documentació indicada a continuació:
  
- L'acceptació per escrit de l'ajuda concedida.
  
I si no l'aportaren, perdrien l'ajuda concedida.
  
Novena. Pagament de l'ajuda
  
Una vegada concedida l'ajuda i acceptada pel beneficiari d'acord amb l'apartat 2 de la base huitena, la Conselleria de Cultura i Educació procedirà a abonar fins a un màxim del 40% de l'ajuda concedida, d'acord amb el projecte i el pressupost de despeses presentats per l'adjudicatari de l'ajuda en el moment de la sol·licitud. Els altres pagaments, fins a completar la totalitat de l'import de l'ajuda, es faran efectius parcialment pels imports que el beneficiari justifique prèviament presentant davant la Direcció General de Promoció Cultural les memòries parcials de desplegament del projecte, que seran supervisades per la persona designada d'acord amb la base huitena, la qual elaborarà l'informe tècnic de conformitat oportú.
  
Deu. Obligacions de l'adjudicatari
  
Tindrà la consideració de beneficiari de l'ajuda el destinatari dels fons públics que haurà de realitzar l'activitat que en fonamentà l'atorgament o que es trobe en la situació que en legitimà la concessió.
  
Les obligacions del beneficiari consistiran a:
  
a) Realitzar l'activitat que va motivar la concessió de l'ajuda.
  
b) Sotmetre's a les actuacions de control financer que corresponen a la Intervenció General en relació amb l'ajuda concedida.
  
c) Comunicar a l'entitat concedent l'obtenció d'altres beques, subvencions o ajudes per a la mateixa finalitat, procedents de qualsevol administració o ens públic.
  
d) Destinar íntegrament l'import de l'ajuda a la realització del projecte presentat.
  
e) Justificar davant de la Direcció General de Promoció Cultural la realització de l'activitat. A l'efecte els beneficiaris presentaran, abans del 30 de novembre de 2002, un certificat del director o responsable del centre de destinació en què es farà constar l'acabament del projecte, i una memòria final del projecte realitzat, que s'acompanyarà de l'informe de supervisió i conformitat efectuat pel coordinador designat d'acord amb la base huitena.
  
f) Qualsevol exposició i/o publicació o edició que es faça (llibre, article, catàleg, etc.) amb motiu de l'ajuda haurà d'indicar que ha disposat d'una ajuda del programa ART VISUAL 2002, i haurà de contindre el logotip corresponent de la Generalitat Valenciana.
  
Onze. Retirada de la documentació presentada amb les sol·licituds
  
La documentació aportada pels sol·licitants que no hagen resultat adjudicataris de les ajudes, haurà de ser retirada per ells, o per una persona autoritzada legalment, en la Direcció General de Promoció Cultural, de 9 a 14 hores, excepte dissabtes i festius, durant un termini de dos mesos a comptar des de l'endemà de la notificació de la resolució d'adjudicació de les ajudes.
  
Si la documentació no es retira en el termini establit, la Conselleria de Cultura i Educació ja no estarà obligada a tornar-la i la destruirà per procediments mecànics.
  
Dotze. Contravencions i disposicions subsegüents
  
La Conselleria de Cultura i Educació podrà deixar sense efecte, a proposta de la Comissió Qualificadora, qualsevol de les ajudes concedides, després de l'audiència prèvia amb la persona interessada, quan s'incórrega en alguna de les causes següents:
  
a) No realitzar l'activitat que motivà la concessió.
  
b) Deixar de complir els requisits exigits.
  
c) Incomplir sense causa que ho justifique les condicions establides en la present convocatòria.
  
Tretze
  
Qualsevol alteració de les condicions tingudes en compte per a la concessió de les ajudes i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
Catorze
  
Serà procedent el reintegrament de les quantitats percebudes i l'exigència de l'interés de demora des del moment del pagament de l'ajuda en els casos següents:
  
a) Obtenció de l'ajuda sense posseir les condiciones requerides.
  
b) Incompliment de la finalitat per a la qual ha sigut concedida l'ajuda.
  
c) Incompliment de les condiciones imposades al beneficiari amb motiu de la concessió de l'ajuda.
  
ANNEX II
  
Sol·licitud de participació en el concurs públic per a la concessió d'ajudes a la realització de projectes teòrics i/o pràctics a l'estranger.
  
1. Dades de la persona sol·licitant:
  
DNI:
  
Nom i cognoms:
  
Adreça:
  
Localitat:
  
Codi postal:
  
Telèfon:
  
Fax:
  
2. Requisits que complix la persona sol·licitant i acredita documentalment:
  
- Ser valencià i/o residir en l'àmbit de la Comunitat Valenciana.
  
- Comptar amb una invitació del centre de destinació per a la realització del projecte (siguen centres d'estudis, galeries d'art, entitats, organismes o institucions públiques o privades).
  
- No superar l'edat de 35 anys el 31 de desembre de 2002.
  
3. Acceptació de les bases de la convocatòria
  
La persona sol·licitant coneix les bases de la convocatòria de concurs públic per a la concessió d'ajudes a la realització de projectes teòrics i/o pràctics a l'estranger, i accepta totes les condicions que s'hi establixen.
  
4. Documentació que aporta la persona sol·licitant:
  
- Fotocòpia compulsada del DNI.
  
- Original o fotocòpia compulsada del certificat d'empadronament, si és procedent.
  
- Currículum (professional i de la trajectòria artística i/o investigadora).
  
- Si és procedent, dossier fotogràfic i/o videogràfic de l'obra realitzada.
  
- Projecte teòric i/o pràctic que es desitja realitzar amb motiu de l'ajuda.
  
- Invitació del centre de destinació.
  
- Pressupost de la despesa que origine la realització del projecte a l'estranger.
  
- Certificat acreditatiu d'estar al corrent en el compliment de les obligacions tributàries i amb la Seguretat Social corresponents als dotze mesos anteriors a la data de la sol·licitud de les ajudes, d'acord amb el que disposa l'article 47.7 del text refós de la Llei d'Hisenda Pública de la Generalitat Valenciana, o, si és procedent, una declaració responsable, d'acord amb l'article 9 del Reial Decret 390/1996, d'1 de març (BOE de 21.03.1996).
  
5. Petició (1) (2)
  
Sol·licita que l'admeten al concurs públic per a la concessió d'ajudes a la realització de projectes teòrics i/o pràctics a l'estranger convocat per la Conselleria de Cultura i Educació.
  
...............d .........................2002
  
(firma)
  
(1) Als efectes del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la nova redacció donada en la Llei 4/1999, de 13 de gener, s'informa que:
  
El termini màxim per a resoldre la present sol·licitud és de tres mesos a comptar des de la data en què la sol·licitud tinga entrada en el registre de l'òrgan competent per a tramitar-la, sense perjuí d'allò previst en l'article 42.5 de la mateixa llei.
  
L'efecte que produiria el silenci administratiu si transcorreguera el termini sense que s'haguera dictat i notificat la resolució corresponent seria desestimatori de la sol·licitud.
  
(2) Les dades personals contingudes en este imprés podran ser incloses en un fitxer per a ser emprades per la Conselleria de Cultura i Educació, fent ús de les funcions pròpies que té atribuïdes en l'àmbit de les seues competències. La persona interessada es podrà dirigir a qualsevol òrgan de la Conselleria per a exercir els drets d'accés, rectificació, cancel·lació i oposició, segons que disposa la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre de 1999).
  
CONSELLERIA DE CULTURA I EDUCACIÓ
  
DIRECCIÓ GENERAL DE PROMOCIÓ CULTURAL
  
ANNEX III
  
Sr./Sra?, amb
  
DNI?, i domicili a?,
  
realitza la següent declaració responsable:
  
Que, als efectes de sol·licitar la participació en el concurs públic convocat per l'Ordre de 3 de gener de 2002, de la Conselleria de Cultura i Educació, per a la concessió d'ajudes a la realització de projectes teòrics i/o pràctics a l'estranger, i de complir l'exigència d'acreditar trobar-se al corrent de les obligacions tributàries i amb la Seguretat Social establida en l'article 47.7 del text refós de la Llei d'Hisenda Pública de la Generalitat Valenciana.
  
No estic obligat/ada a presentar una declaració relativa a les obligacions tributàries estatals i/o autonòmiques i amb la Seguretat Social, d'acord amb l'article 9 del Reial Decret 390/1996, d'1 de març, per no estar ni haver estat obligat/ada en el període dels dotze mesos anteriors a l'emissió de la present declaració a complir les obligacions tributàries i amb la Seguretat Social enumerades en els articles 7 i 8 del mateix reial decret.
  
València, d de 2002
  
CONSELLERIA DE CULTURA I EDUCACIÓ